Zoran Talić (političar)
<s>Zoran Talić (Banja Luka, SFRJ, 30. januar 1983) je bivši predsjednik Skupštine grada Banja Luka.</s><s>Politikom se bavi od 2001. godine, a po zanimanju je diplomirani pravnik.</s>

<s>U tri mandata za redom biran je za odbornika u lokalnom parlamentu, kao kandidat Partije demokratskog progresa (PDP) koju je napustio u februaru 2017. godine.</s><s>Nedugo nakon napuštanja PDP-a, zajedno sa grupom bivših članova banjalučkog gradskog odbora ove partije osnovao je Politički građanski front (POLIGRAF).</s><s>Izabran je za predsjednika POLIGRAF-a, ali sa ovom partijom nije imao uspjeha na izborima 2020. godine, jer nije prešla cenzus.</s>

<s>Biografija</s>

<s>Osnovnu školu i gimnaziju završio je u Banjoj Luci, gdje je i diplomirao na Fakultetu pravnih nauka privatnog univerziteta Apeiron.</s><s>Radio je u Fondu PIO Republike Srpske do 2013. godine, nakon čega je započeo angažman na poziciji prokuriste u konsalting preduzeću „Intervent“, gdje je sarađivao sa domaćim i stranim privrednicima.</s>

<s>Politikom je počeo da se bavi 2001. godine učlanivši se u Partiju demokratskog progresa, u kojoj je biran na brojne važne funkcije, među kojima su predsjednik Gradskog odbora PDP-a Banja Luka, predsjednik Savjeta mladih PDP-a, direktor Političke akademije PDP-a, član Glavnog odbora PDP-a, predsjednik Regionalnog odbora izborne jedinice 3 itd.</s>

<s>Više puta je bio kandidat za odbornika u Skupštini grada Banja Luka, kao i kandidat za poslanika u Narodnoj skupštini Republike Srpske.</s><s>Po prvi put za odbornika je izabran na Lokalnim izborima 2008., kada ga je podržalo 797 građana Banje Luke.</s><s>Četiri godine kasnije u gradski parlament izbaran je sa 1.043 glasa, a na Lokalnim izborima 2016. dobio je 2.264 glasa.</s>

<s>Nezadovoljan radom rukovodstva PDP-a na čelu sa novoizabranim predsjednikom partije Branislavom Borenovićem, u februaru 2017. godine obavijestio je javnost o napuštanju PDP-a i postao samostalni odbornik u Skupštini grada Banja Luka.</s><s>PDP je tada napustila i odbornica Tatjana Čičić-Odžaković, a uskoro su to uradili još neki članovi Gradskog odbora PDP-a Banja Luka.</s><s>U aprilu 2017. zajedno sa grupom saradnika okupljenih oko ideje građanskog aktivizma u Banjaluci pokrenuo je inicijativu za osnivanje udruženja pod nazivom Politički građanski front.</s>

<s>Za predsjednika Skupštine grada Banja Luka izabran je u julu 2017. godine.</s>

<s>Za odbornika se ponovo kandidovao na izborima 2020. godine na listi Političkog građanskog fronta, ali bez uspjeha pošto ova partija nije prešla cenzus.</s>

<s>Izvori</s>

<s>Rođeni 1983.</s><s>Biografije, Banja Luka
Političari Republike Srpske
Bosanskohercegovački političari
Žive ličnosti</s>

